หากจะหาร้านอาหารจีน-ไทย อร่อยๆแถวๆช้างคลานแล้วละก็ ร้านนี้เป็นหนึ่งในร้านที่ผมแนะนำครับ อาหารจีนอร่อยโดยสมัยก่อนจะเป็นเจ้าของลงมือทำเอง คนมากินเยอะมากจนมาถึงทุกวันที่ถ่ายทอดวิชาให้เชฟทำต่อก็ยังคงความอร่อยอยู่ถึงแม้จะไม่เท่าเจ้าตัวทำเองแต่ก็ถือว่าอร่อยครับ โดยถ้ามาจากไนท์บาซาร์ขับผ่านสี่แยกมาผ่านหมูกะทะช้างเผือกผ่านร้านโต่งมาผ่านโรงแรมโกลเด้นอินเสร็จมองทางซ้ายร้านจะเป็นตึกแถวเป็นห้องกระจกครับจอดรถบริเวณหน้าร้านได้เลยครับ

อาหารที่อร่อยของร้านมีหลายอย่างมากส่วนใหญ่จะเป็นอาหารจีน พวกราดหน้า แฮกึ้น กุ้งผัดพริกเกลือ หรือจะเป็นกระเพาะปลาก็อร่อย ส่วนเมนูวันนี้จะเป็นตามนี้ครับ
•กระเพาะปลาผัดแห้งใส่กุ้ง 150/300฿ กระเพาะปลาชิ้นใหญ่และนุ่มดี ผัดกับกุ้ง ไข่ ผักและเครื่องปรุงได้ลงตัวผัดแห้งพอประมาณไม่แห้งมาก ไม่ฉุนพริกไทย อร่อยใช้ได้ครับ
•ต้มจืดตั้งโอ๋หมูสับ 100฿ ตามฤดูกาล มาช่วงนี้โชคดีได้กินตั้งโอ๋ ต้มจืดร้อนๆใส่ตั้งโอ๋ หมูสับ เต้าหู้และสาหร่ายซดลื่นคอดีมากๆ เป็นเมนูน้ำๆที่โอเคครับ
•ปลากระพงทอดน้ำปลา ตามน้ำหนัก จานนี้แค่ได้กลิ่นน้ำปลาก็คิดว่าน่าจะอร่อยเพราะจากประสบการณ์น้ำปลากลิ่นประมาณนี้จะอร่อย พอชิมก็เป็นดังคาดรสชาติออกเค็มๆหวานๆกำลังดีเข้ากับปลาที่ทอดมากรอบๆอย่างมาก ไม่ต้องจิ้มก็อร่อย แถมปลาตัวใหญ่อีกต่างหากครับ เมนูนี้ผ่าน
•เนื้อปูผัดผงกระหรี่ 300฿ เป็นการผัดที่ลงตัวของเนื้อปู ไข่ คื่นช่าย ผัดได้แห้งดีเนื้อปูให้เยอะดีมาก อร่อยดีครับ

ร้านนี้เหมาะจะมาเป็นครอบครัวจะได้สั่งหลายๆอย่าง กินกันแบบโต๊ะจีนถึงจะอร่อยครับผม 